കക്കയത്ത് ഹൈഡല് ടൂറിസം സെന്റര് തുറന്നു ബാലുശ്ശേരി: കക്കയം ഡാം െസെറ്റില് ഹൈഡല് ടൂറിസത്തിന് തുടക്കമായി. മൂന്നു മാസമായി അടച്ചിട്ടിരുന്ന കെ.എസ്.ഇ.ബി ഹൈഡല് ടൂറിസത്തിെന്റ ഭാഗമായുള്ള ബോട്ടിങ്ങാണ് കഴിഞ്ഞ ദിവസം ആരംഭിച്ചത്. ഡാം െസെറ്റ് ഉള്പ്പെടുന്ന നാലാം വാര്ഡ് കോവിഡ് നിയന്ത്രണങ്ങളുടെ ഭാഗമായി നിയന്ത്രിത മേഖലയായി പ്രഖ്യാപിച്ചിരുന്നതിനാല് ഹൈഡല് ടൂറിസം കേന്ദ്രം തുറക്കുന്നത് നീട്ടിവെച്ചിരുന്നു. ചൊവ്വാഴ്ചയാണ് കോവിഡ് നിയന്ത്രിത മേഖലയില് നിന്നും ഒഴിവാക്കിയത്. ഡാമിലൂടെയുള്ള ബോട്ട് സര്വിസാണ് തുടങ്ങിയത്. ചൊവ്വാഴ്ച 32 ഓളം വിനോദ സഞ്ചാരികള് ഇവിടെയെത്തി. ബുധനാഴ്ച നൂറോളം സഞ്ചാരികള് എത്തിയിരുന്നു. വനം വകുപ്പിന് കീഴിലുള്ള ഉരക്കുഴി വെള്ളച്ചാട്ടം കാണാനും പ്രവേശനം നല്കിയിട്ടുണ്ട്. കോവിഡ് വാക്സിന് എടുത്തവരെയാണ് ടൂറിസം കേന്ദ്രത്തിലേക്ക് പ്രവേശിപ്പിക്കുന്നത്. കരിയാത്തുംപാറയിലേക്കും നിരവധി സഞ്ചാരികളാണ് എത്തുന്നത്. തോണിക്കടവ് ടൂറിസംകേന്ദ്രം ഓണത്തിന് തുറന്നുകൊടുക്കുമെന്നാണ് പ്രതീക്ഷിക്കുന്നത്. കക്കയം, കരിയാത്തുംപാറ, തോണിക്കടവ് ടൂറിസം കേന്ദ്രങ്ങളിലേക്ക് ഓണം സീസണ് തുടങ്ങുന്നതോടെ ജില്ലക്ക് അകത്തുനിന്നും പുറത്തുനിന്നുമായി വിനോദ സഞ്ചാരികളുടെ ഒഴുക്കു തന്നെ ഉണ്ടാകുമെന്നാണ് പ്രതീക്ഷ.